Slettestrand blev fredag aften og natten til lørdag fyldt med blåblink. Det  var et stort opbud af politi- og brandfolk, der havde travlt med at stoppe brandene. Første melding kom klokken 22:16 med meldingen om, at der var brand i et fælleshus. Senere da brandfolkene var tilstede startede der endnu en brand længere nede ad vejen. Denne gang var det et sommerhus, der stod i flammer, og branden havde tilsyneladende også bredt sig til nabohuset, der også var brand i. Nordjyllands Politi arbejder nu med en teori om, at brandene kan være påsatte. - Nu venter vi på undersøgelser, om det kan have været påsat. Vi har været oppe med hundepatruljer og indsatsleder, og vi patruljerer i området, siger vagtchef ved Nordjyllands Politi Carsten Kjær. Det ene sommerhus, udbrændte ifølge Nordjyllands Politi totalt. Nabohuset fik større skader, mens fælleshuset, hvor den første brand opstod, slap med mindre skader, lyder det.

Opsummering:
Tre brande på kort tid ved Slettestrand får nu Nordjyllands Politi til at undersøge om det var påsatte brande.